מרצדס-בנץ O303

מרצדס-בנץ O303 (בגרמנית: Mercedes-Benz O303) הוא אוטובוס מתוצרת יצרנית הרכב הגרמנית מרצדס-בנץ אשר יוצרה בין השנים 1974–1992.

בדרום קוריאה יוצר הדגם על ידי יצרנית הרכב יונדאי מוטור בין השנים 1976–1978.

יוצרו כ-33,000 יחידות.

"מרצדס-בנץ O303" בישראל
חברת אגד הישראלית רכשה אוטובוסים מדגם זה.
 אוטובוס רב תכליתי, דגם "מרצדס-בנץ O303", בעל 51 מושבים לנסיעות בין עירוניות, בעיקר קצרות, בעל דלתות רחבות מקדימה ובמרכז מתוצרת מרצדס גרמניה מהשנים 1980–1981, מערכת של אוורור מאולץ ותאי מטען תחתיים.

בשנת 1981 יובאו שלדות של דגם זה להרכבה מקומית ולקראת סוף שנות ה-80 קיבלו מיזוג אוויר על בסיס תשתית האוורור המאולץ שהייתה קיימת בהם.
 אוטובוס בין עירוני, דגם "מרצדס-בנץ O303", בעל 55 מושבים עם אפשרות לכיסא מדריך, לנסיעות בין עירוניות בקווי השירות הרגילים ולטיולים. האוטובוס כלל מיזוג אוויר - מזגן עילי במרכז האוטובוס עם פתחי מיזוג אישיים לנוסע ותאי מטען תחתיים.
משנת 1982 יובאו שלדות של דגם זה להרכבה מקומית. בהרכבה מקומית עמד מס' המושבים על 51 בלבד. המזגנים היו בעלי הספק חלשים ופתחיהם לא הותאמו לשורת המושבים הקרובה למעבר, המושבים לא נוחים ואיכות הגימור ירודה.
 אוטובוס תיירותי, דגם "מרצדס-בנץ O303", בעל 51 מושבים וכיסא מדריך לתיירות. מיזוג אוויר אישי לנוסע, תאי מטען תחתיים, מושבים רגילים ללא אפשרות הטיה. לדגם זה לא הייתה הרכבה מקומית.

שלדות של מרצדס יובאו עד שנת 1985 ואחר כך הופסק היבוא לחברת אגד.
הטענה המרכזית של אגד לחברות ההרכבה המקומיות: הארגז ומרכבים הייתה על איכות ההרכבה הירודה שלהן.
החל משנת 1988 החל יבוא חדש של שלדות מדגם "מרצדס-בנץ O303", הפעם ברמת גימור גבוהה בהרבה, עם מזגנים חדשים וחזקים במיוחד וכן נעילה חשמלית של תאי המטען התחתיים נשלטת על ידי נהג האוטובוס.
בשנת 1990 יובאו מס' אוטובוסים מדגם "מרצדס-בנץ O303" מתוצרת גרמנית לתיירות.

"מרצדס-בנץ O303"
 1-2 דלתות
 מדרגות כניסה
 49 נוסעים
 51 נוסעים
 55 נוסעים
 57+2 נוסעים (אוטובוס תיירים)
 ABS
 מיזוג אוויר
 מערכת בקרת משיכה
 בקרת יציבות
 מנוע אחורי

תמונות

ראו גם
 מרצדס-בנץ
 מרצדס-בנץ O402
 מרצדס-בנץ O408
 מרצדס-בנץ O405N

קישורים חיצוניים

הערות שוליים

כלי רכב שהושקו ב-1974
מכוניות מנוע אחורי
O303
כלי רכב גרמניים
כלי רכב שהורכבו בישראל